Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 47. számú melléklet a 102/2001. (XII. 16.) FVM rendelethez
Paragraph Index: 2458

a) Mezőgazdaság körében — épületek, építmények (szarvasmarha, sertés, juh, baromfi, ló, kecske, méh, házinyúl, strucctartási építmények, létesítmények, ezek épületgépészeti, technológiai berendezéseivel együtt, továbbá a kiszolgáló szociális és infrastrukturális létesítmények, beleértve állattartó telepek esetében a trágya kezelését és elhelyezését szolgáló létesítményeket, továbbá az elhullott állatok megsemmisítésére szolgáló, az állat-egészségügyi és környezetvédelmi előírásoknak megfelelő létesítményeket is); — magtárak, raktárak, géptárolók, szemes- és szálastakarmány tároló létesítmények, silók, takarmánykeverők, terményszárítók, gépészeti és az anyagmozgatás beépített gépi berendezéseivel együtt; — a legalább 50%-ban saját termelésű, vagy a kizárólag mezőgazdasági termékek és áruk beszerzésére, feldolgozására, tárolására, értékesítésére létrejött szövetkezetek tagjai által megtermelt = tehén-, juh- vagy kecsketej, valamint méz feldolgozására szolgáló építmények és ezek gépészeti, technológiai berendezései, valamint a termeléshez szükséges kiszolgáló infrastrukturális létesítményei, = szőlő feldolgozására, erjesztésére, érlelésére, a bor palackozására-tárolására szolgáló építmények (beleértve a pincét és a tároló tartályt is) valamint ezek gépészeti, technológiai berendezései, kiszolgáló infrastrukturális létesítményei.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes